《僻居酬友人》
五代·伍乔

僻居惟爱近林泉，幽径闲园任藓连。
向竹掩扉随鹤息，就溪安石学僧禅。
古琴带月音声正，山果经霜气味全。
多谢故交怜朴野，隔云时复寄佳篇。

作者简介：伍乔，生卒年月不详，南唐庐江人（今安徽省中部偏南、巢湖西南岸），自幼入庐山国学，工诗文。南唐保大元年（943）以《八卦赋》中进士第一，元宗命石勒乔赋于国门。后官歙州通判、考功员外郎。年70卒。